สวัสดีคับ ผมเป็นหนองในแต่ตอนนี้ไม่มีหนองไหลออกทางอวัยวะเพศ แต่มีอาการคัน ผื่นแดงขึ้นมาเป็นเพราะยังมีเชื้ออยู่หรือป่าวคับ แล้วแฟนก็มีอาการคันเป็นผื่นแดง เป็นเพราะติดเชื้อจากผมหรือป่าวคับ แล้วจะรักษาหายขาดไม่คับ
สวัสดีค่ะ หนองใน เป็นโรคติดต่อทางเพศสัมพันธ์ที่เกิดขึ้นได้ทั้งในเพศหญิงและเพศชาย การติดเชื้อหนองในแท้ส่วนใหญ่จะเกิดขึ้นที่อวัยวะเพศ ทวารหนัก ลำคอ และมักติดต่อผ่านการมีเพศสัมพันธ์กับผู้ติดเชื้อหรือการสัมผัสของเหลวจากร่างกายอาการในเพศชายเช่น มีหนองสีเหลืองหรือเขียวไหลออกมาจากส่วนปลายของอวัยวะเพศ โดยอาจเกิดขึ้นหลังการมีเพศสัมพันธ์ เจ็บหรือแสบขณะปัสสาวะ เกิดการอักเสบของหนังหุ้มปลายอวัยวะเพศ เจ็บ บวม หรือฟกช้ำที่ลูกอัณฑะข้างใดข้างหนึ่ง แต่พบไม่บ่อยการรักษาคือ คือ การฉีดยาปฏิชีวนะ ceftriaxone 250 มิลลิกรัม เข้ากล้าม 1 เข็ม ร่วมกับทานยา azithromycin 1 กรัม 1 ครั้งสำหรับโรคหนองในแท้ในผู้หญิง ประมาณ 50% จะไม่แสดงอาการ หากมีอาการ ได้แก่ มีตกขาวผิดปกติ คือมีปริมาณมากขึ้น เป็นหนองสีเหลืองหรือสีเขียว มีกลิ่นเหม็น ปัสสาวะแสบหรือขัดเมื่อปัสสาวะ ปัสสาวะขุ่น ปวดท้องน้อย ส่วนหนองในเทียม ในผู้หญิงประมาณ 75% ของผู้ที่ติดเชื้อจะไม่แสดงอาการใดๆ ส่วนน้อยอาจมีอาการตกขาว ปัสสาวะแสบขัดได้ดังนั้นก็มีความเป็นไปได้ที่แฟนจะติดโรคหนองในค่ะ แนะนำว่าควรรักษาไปทั้งคู่พร้อมๆกัน ไม่เช่นนั้นก็จะติดกันไปมาไม่หาย โรคหนองในเป็นโรคที่รักษาให้หายขาดได้ด้วยยาฆ่าเชื้อดังกล่าวไป แต่ก็กลับมาเป็นซ้ำได้ใหม่ค่ะ ควรใส่ถุงยางอนามัยเพื่อป้องกันการติดโรค